**PRILOGA ŠT. 1**

# IZJAVE IN ZAVEZE IZVOZNIKA

**V ZVEZI Z ZAVAROVALNO POLICO**

**ZA ZAVAROVANJE NAMENSKEGA KREDITA ZA PRIPRAVO NA IZVOZ**

Izvoznik (naziv družbe):\_\_\_\_\_\_ Komercialna pogodba (številka in datum sklenitve):\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov:\_\_\_\_\_\_\_\_\_\_\_\_\_\_\_\_\_\_\_ Kreditna pogodba (številka in datum sklenitve):\_\_\_\_\_\_\_\_\_\_\_\_\_\_\_

Poštna številka:\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj:\_\_\_\_\_\_\_\_\_\_\_\_\_\_\_\_\_\_\_\_\_ Izvozna transakcija:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktna oseba:\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Država izvoza:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon:\_\_\_\_\_\_\_\_\_\_\_\_\_\_\_\_\_\_ Tuji kupec:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pošta:\_\_\_\_\_\_\_\_\_\_\_\_\_\_\_\_\_\_

**1. Izjave izvoznika:**

1.1 Z/s \_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: **Banka**) smo sklenili Kreditno pogodbo za pripravo na izvoz v znesku \_\_\_\_\_\_\_\_\_\_\_\_\_\_\_\_ (v nadaljevanju: **Kredit**). Namen Kredita je financiranje obratnih sredstev potrebnih za proizvodnjo blaga in/ali izvedbo storitev, ki smo jih v skladu s Komercialno pogodbo dolžni proizvesti oziroma opraviti za Tujega kupca.

1.2 Seznanjeni smo, da je SID banka, d.d., Ljubljana (v nadaljevanju: Pooblaščena institucija), ki skladno z Zakonom o zavarovanju in financiranju mednarodnih gospodarskih poslov (ZZFMGP - Ur. l. RS št. 2/04, 56/08-ZSIRB in 82/15) opravlja posle kot zastopnik Republike Slovenije na podlagi Zakona o Slovenski izvozni in razvojni banki (ZSIRB - Ur. l. RS, št. 56/08, 20/09, 25/15 – ZBan-2 in 61/20 - ZDLGPE), Banki izdala polico za zavarovanje namenskega kredita za pripravo na izvoz št. \_\_\_\_\_\_\_\_\_\_\_\_\_\_\_\_\_ (v nadaljevanju: **Zavarovalna polica**).

1.3 Ne glede na določila o varovanju zaupnih podatkov dovoljujemo Banki in jo pooblaščamo, da vse podatke, ki jih je Banka v zvezi z izvrševanjem Zavarovalne police dolžna sporočiti, posreduje Pooblaščeni instituciji ter ji omogoči dostop do vse dokumentacije v povezavi s Komercialno in Kreditno pogodbo ter Zavarovalno polico.

**2. Obveznosti izvoznika:**

2.1 Potrjujemo, da nam je bila izročena kopija Zavarovalne police ter Splošni pogoji zavarovanja namenskega kredita za pripravo na izvoz (ZNKPI-I/21) in da sprejemamo določila le-teh, kolikor iz njih posredno izhajajo kakšne naše obveznosti.

2.2 Kredit se obvezujemo uporabiti izključno za kritje stroškov (stroški blaga, materiala in storitev ter stroški dela), povezanih s proizvodnjo blaga oziroma izvršitvijo storitev dogovorjenih s Komercialno pogodbo.

2.3 Obvezujemo se brez odlašanja in na primeren način obvestiti Pooblaščeno institucijo o vsaki spremembi okoliščin, ki imajo lahko za posledico neplačilo obveznosti po Kreditni pogodbi, še zlasti pa o vsaki naši plačilni zamudi po Kreditni pogodbi, sporih po Komercialni ali Kreditni pogodbi ter poslabšanju našega finančno-premoženjskega stanja.

2.4 Obvezujemo se, da bomo pred prvim črpanjem Kredita sklenili zavarovalno polico za zavarovanje terjatev po Komercialni pogodbi pred komercialnimi in nekomercialnimi riziki po dobavi.

2.5 V zavarovanje naših obveznosti po Kreditni pogodbi se obvezujemo prenesti oziroma odstopiti banki naše terjatve po Komercialni pogodbi in terjatve po zavarovalni pogodbi za zavarovanje komercialnih in nekomercialnih rizikov po dobavi.

2.6 Obvezujemo se, da bomo na zahtevo Pooblaščene institucije zagotovili vso dokumentacijo in informacije, ki ji omogočajo spremljavo izvrševanja Komercialne pogodbe ter bi lahko bile pomembne v zvezi z zavarovanim Kreditom in Zavarovalno polico.

2.7 Obvezujemo se omogočiti Pooblaščeni instituciji ali z njene strani pooblaščenim osebam pregled vseh poslovnih knjig in listin , ki bi lahko bile pomembne v zvezi z zavarovanim Kreditom in Zavarovalno polico.

2.8 Obvezujemo se, da bomo na prvi poziv, vendar ne pozneje kot dva delovna dneva po datumu zahtevka, na transakcijski račun Pooblaščene institucije naveden v zahtevi povrnili vsak znesek, ki ga je le-ta plačala po Zavarovalni polici na podlagi zahtevka Banke, pri čemer se odpovedujemo vsem ugovorom ter pravici do pobota.

**3. Pravica do pobota**

3.1 Pooblaščena institucija ima pravico zneske zavarovalnine, izplačane Banki na podlagi Zavarovalne police, ki v skladu z zadnjim odstavkom 2 točke ne bodo povrnjeni, pobotati z morebitnimi našimi zahtevki iz naslova zavarovanja terjatev po Komercialni pogodbi pred komercialnimi in nekomercialnimi riziki po dobavi.

**4. Končne določbe**

4.1 Ta izjava je sestavljena in se presoja po pravu Republike Slovenije. Za reševanje morebitnih sporov je pristojno stvarno pristojno sodišče v Ljubljani.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum Izvoznik